हमारी त्वचा पोर्स (रोम छिद्रों) के माध्यम से सांस लेती है और पोर्स के बंद हो जाने पर न केवल त्वचा को सांस लेने में रुकावट आती है बल्कि पसीने के रूप में निकलने वाले विकार भी रुककर पनपने लगते हैं। ठंड में त्वचा का रूखापन काफी परेशान करता है। इसे ड्राई स्किन की समस्या कहते हैं। रूखी त्वचा पर बार-बार कोल्ड क्रीम लगानी पड़ती हैं, फिर भी राहत नहीं मिल पाती। ये समस्या पूरी सर्दियां पीछा नहीं छोड़ती। त्वचा के रूखे होने से उसकी सुंदरता में भी कमी आती है। ऐसे में जरूरी हो जाता है कि सर्दियों के इस मौसम में ड्राई स्किन की समस्या से बचा जाए। आइए जानते हैं स्किन से जुड़ी समस्या और उनके समाधान।